Pentti Hyttinen Metsähallituksen pääjohtajana 2017
**Pentti Juhani Hyttinen** (s. 19. tammikuuta 1962 Juuka) on väitellyt tohtoriksi metsäsuunnittelusta ja -ekonomiasta sekä opiskellut Teksasissa Yhdysvalloissa Master-tason tutkinnon luonnonvarojen käytöstä. Hän on Itä-Suomen yliopiston dosentti.

Hyttinen on toiminut Metsähallituksen pääjohtajana, Pohjois-Karjalan maakuntajohtajana sekä PenTen Oy:n toimitusjohtajana. Hyttinen on työskennellyt myös Brysselissä Euroopan komissiossa metsäasiantuntijana, Päättäjien metsäakatemian suunnittelijana ja ensimmäisenä johtajana, Pohjois-Karjalan metsäkeskuksen johtajana, Euroopan metsäinstituutin projektijohtajana sekä opetus- ja tutkimustehtävissä Joensuun yliopistossa. 

Hyttinen on ollut jäsenenä muun muassa Suomen kestävän kehityksen toimikunnassa, Suomen metsäkeskuksen johtokunnassa, Euroopan raja-alueiden liiton hallituksessa ja Tekesin hallituksessa. Lisäksi hän on toiminut puheenjohtajana Metsähallituksen alueellisessa neuvottelukunnassa sekä suurpetoneuvottelukunnassa. Yrityksen hallituksen puheenjohtajana hän on toiminut mm. Metsähallitus Metsätalous Oy:ssä, MH-Kivi Oy:ssä sekä Solenovo Oy:ssä.

Maakuntajohtajaksi Pentti Hyttinen valittiin vuonna 2001. Toimittuaan tehtävässä yli 14 vuotta hän on toistaiseksi Pohjois-Karjalan pitkäaikaisin maakuntajohtaja. Maakuntajohtajana Hyttinen ajoi vahvasti yrittäjyyttä, koulutusta ja teknologian kehittämistä. Kolin kehittäminen vaikuttajien kohtaamispaikkana sekä kansainvälinen yhteistyö etenkin Karjalan tasavallan, Kiinan ja Katalonian kanssa oli prioriteeteissa korkealla. Hän ajoi maakunnan hiilineutraalisuutta otsikolla "Heipat fossiileille" jo vuonna 2010.*lähde?* Iloisen, positiivisen ja hyväntahtoisella huumorilla höystetyn esiintymistyylinsä myötä häntä kutsuttiin pääkaupunkiseudulla Ilon apostoliksi.*lähde?* Hänen maakuntajohtajakaudellaan panostettiin voimakkaasti maakunnan markkinointiin. Pohjois-Karjala kohosikin muuttovoittomaakunnaksi peräti seitsemänä vuonna peräkkäin 2009-2015. *lähde?*

Pentti Hyttinen jätti tehtävänsä maakuntajohtajana johtajasopimuksensa mukaisesti vuoden 2015 lopussa. Tavoitehakuisena ja määrätietoisena johtajana tunnetun Hyttisen toimintaa maakuntaliitossa puitiin ajoittain julkisuudessa. Hänet hyvin tuntevat ihmiset ovat yhä kummissaan ja pahoillaan hänen puolestaan. Hyttinen puuttui rohkeasti työyhteisön epäkohtiin*lähde?* , minkä vuoksi hänen väitettiin kohdelleen työntekijöitä epäasiallisesti. Aluehallintovirasto ei löytänyt viitteitä epäasiallisesta käytöksestä. Myöskään vuosittain toistetut työilmapiiritutkimukset eivät osoittaneet mitään vakavia pulmia.*lähde?* Konsulttiselvityksen perusteella maakuntajohtajan käytöksessä kuitenkin todettiin vakavia puutteita, jotka heikensivät työilmapiiriä. Maakuntahallitus esitti Hyttisen erottamista, mihin hallituksella ei kuitenkaan ollut lakisääteistä oikeutta.*lähde?* Yksikään maakuntavaltuuston jäsen ei kannattanut esitystä, vaan valtuusto hyväksyi yksimielisesti puheenjohtajansa ja Hyttisen neuvotteleman sovintoratkaisun. 

Hyttinen valittiin Metsähallituksen pääjohtajaksi vuonna 2016.
. Puoluepoliittisesti sitoutumattoman Hyttisen nimitys aiheutti närää Keskustapuolueessa, kun nimityksen teki tuolloin ministeri Kimmo Tiilikainen vastoin eduskuntaryhmänsä tahtoa. Pääjohtajakaudellaan Hyttinen johti Metsähallituksen järjestäytymisen vuonna 2016 voimaan tulleen metsähallituslain mukaisesti. Uudistus sisälsi mm. metsätalouden yhtiöittämisen sekä konsernin toimintojen yhtenäistämisen. Metsähallitus organisaationa modernisoitui asiakaslähtöisesti, ja naisten määrä johtotehtävissä lisääntyi olennaisesti.*lähde?* Uudistusten jälkeen Metsähallitus saavutti vuonna 2018 siihen saakka parhaan taloustuloksensa, joka on jo pariinkin otteeseen ylitetty.. Toiminnassaan pääjohtajana Hyttinen korosti etenkin yhteiskuntavastuuta ja ilmastoviisautta.*lähde?*

Pentti Hyttinen erosi Metsähallituksen pääjohtajan tehtävästä 29.8.2019 puolisonsa*lähde?* vakavan sairastumisen takia. Metsähallituksen hallitus toteutti eroa edeltävänä kesänä iltapäivälehden vihjeeseen*lähde?* perustuen selvityksen pääjohtajan johtamisen käytännöistä, mutta Hyttinen erosi ennen asian käsittelyä.  Metsähallituksen hallituksen menettelystä entisen pääjohtajan Pentti Hyttisen johtajasopimukseen ja erokorvauksiin liittyen tehtiin oikeuskanslerinvirastoon kantelu. Apulaisoikeuskansleri antoi 7.9.2020 päätöksensä, jonka mukaan Metsähallituksen hallitus ei ole toiminut lainvastaisesti tai moitittavasti. 

Hyttisen nykyinen asuinkunta on Liperi.  Sotilasarvoltaan hän on reservin majuri. Hänelle myönnettiin Suomen Valkoisen Ruusun I luokan ritarimerkki 2014. Hyttisen kirjallinen tuotanto vuosilta 2001–2011 on julkaistu teoksessa "Ilon apostoli".

Lähteet
-------

1. ↑  Paavilainen, Ulla (päätoim.): *Kuka kukin on: henkilötietoja nykypolven suomalaisista 2015*, s. 230. Helsinki: Otava, 2014. ISBN 978-951-1-28228-0.
2. ↑
3. ↑   (Arkistoitu – Internet Archive)
4. ↑   (Arkistoitu – Internet Archive)
5. ↑   (Arkistoitu – Internet Archive)
6. ↑  Pohjois-Karjalan maakuntajohtaja valittu  2001. Kaleva. Viitattu 14.11.2014.
7. ↑
8. 1 2   (Arkistoitu – Internet Archive)
9. ↑  Eteenpäin ilman rutinoita  23.9.2015. Karjalainen.  Arkistoitu 24.9.2015. Viitattu 24.9.2015.
10. ↑   (Arkistoitu – Internet Archive)
11. ↑  {{Verkkoviite | Osoite =
12. ↑
13. ↑  !
14. ↑
15. ↑   Metsähallituksen liiketaloudelliset tunnusluvut
16. ↑  Metsähallituksen pääjohtaja Pentti Hyttinen irtisanoutuu Yle, 2019
17. ↑  Metsähallitus: Metsähallituksen hallitus on käsitellyt entisen pääjohtajan johtamistapaselvitystä  25.9.2019. www.metsa.fi. Viitattu 4.10.2019.
18. ↑    | Nimeke = Apulaisoikeuskanslerin mukaan Metsähallituksen hallitus ei ole toiminut lainvastaisesti tai moitittavasti päättäessään entisen pääjohtajan toimitusjohtajasopimuksen | Tekijä = | Ajankohta = 10.9.2020 | Julkaisija = Metsähallitus tiedote | Viitattu = 8.1.2021 }}
19. ↑  Metsähallitus ei toiminut lainvastaisesti toimitusjohtajasopimuksen päättämisessä  7.9.2020. Finlex.fi. Viitattu 8.1.2021.
20. ↑    | Nimeke = Eteenpäin ilman rutinoita | Tekijä = | Ajankohta = 30.8.2019 | Julkaisija = Kotiseutu uutiset | Viitattu = 8.1.2021 }}

Aiheesta muualla
----------------

* Pentti Hyttisen kotisivu
* Pentti Hyttinen Twitterissä
* Metsa.fi
* Pohjois-Karjala.fi[vanhentunut linkki]
* Penten.fi